Yiwen n wass, tilemẓit m teglimt n zayla telsa taqendurt n yiṭij, mmi-s n ugellid bab n lfirma mi d-yuɣal si ṣṣeyada iḥbes deg ubrid akken ad yestaɛfu ciṭaḥ. Ageldun d ilemẓi yecbeḥ, baba-s akked yemma-s ḥemmlent, ula d medden ɣef Ṛebbi ḥemmlent. Fkan-as yiwen n uẓaɣar dɣa iṛuḥ ad t-id-iẓer, ileḥu seg umḍiq ɣer wayeḍ, ikcem yiwen n uzrug d ṭṭlam ulac acu i yefṛeẓ, ciṭ kan tban-as-d tewwurt di rrif. Ageldun yebɣa ad iẓer acu yellan daxel, isṭuṭec si cqayeq n tewwurt, iwala ɣer daxel tageldunt am wagur i tettfeǧiǧ, telsa iceṭṭiḍen n imarkantiyen, ur yumin ara ayen i walant walen-is inwa d targit. Mi tt-iwala yeffeɣ-it leɛqel ur yeẓri d acu ara yexdem, ukan maci d ciṭ-nni n leqder ahat yerẓa tawwurt-nni s uḍar-is, s tmara i d-yeffeɣ seg uzrug-nni, ileḥu yettxemim yebɣa ad iẓer d anta, isteqsa ɣef win i yettidiren di tɛeciwt-nni taṭuṭaḥt. Nnan-as-d d yiwet n txeddamt ssawalen-as taglimt n zzayla acku d tinna it-ttrusu, yerna tumes, terka, ula d yiwen ur tt-yettmuqul, ulac win i ihedren yid-s, d aɣaḍi iten-tɣaḍ ɣef waya-agi i as-fkan taɛciwt-nni tettɛasa ixarfiyen akked iyuẓaḍ.